Document ID: /roh_data/filtered/fineweb-2-filterrobots_roh.jsonl.gz/24447

Gia a l’entschatta dal duel ha Tsipras exclus che sia partida la Syriza vegnia a furmar ina coaliziun cun la partida conservativa. Ina gronda colliaziun fiss ina coaliziun betg natirala, ha Tsipras ditg. Pussaivel saja dentant che sia partida sa collia cun partidas pli pitschnas.
Meimarakis da sia vart n’ha betg vulì excluder da principi ina coaliziun gronda per manar il pajais ord la crisa. La Grezia basegnia ina squadra naziunala politica, ha Meimarakis ditg.
Tut las retschertgas mussan per dumengia che vegn in cumbat piz a cup tranter la partida da Tsipras Syriza e la partida conservativa da Meimarakis.
RR Novitads 09:00